Kiskőrös Város Önkormányzata Képviselő-testületének
a helyi iparűzési adóról szóló 24/2015. (XI.26.) önkormányzati rendelet módosításának általános indokolása:


A helyi adókról szóló 1990. évi C. törvény (a továbbiakban: Htv.) ad felhatalmazást arra a Képviselő-testületnek, hogy rendeleteben szabályozza a helyi iparűzési adóra vonatkozó kedvezményeket, az adó mértékét.
Az egyes adókötelezettségekről és egyes adótörvények módosításáról szóló 2025. évi LIV. törvény úgy módosította a Htv. vállalkozó háziorvosoknak, védőnőknek önkormányzat által adható adómentességre, adókedvezményre vonatkozó szabályait, hogy a 20 millió forint iparűzési adóalapot 40 millió forint adóalapra emelte. A Htv. 51/U.§ (3) bekezdése alapján a kedvezmény, mentesség a 2025. adóévet követő év adókötelezettsége tekintetében alkalmazható.

A Htv-t módosító törvény fenti rendelkezéseire tekintettel a háziorvosi, házi gyermekorvosi, fogorvosi tevékenység további támogatása érdekében módosítani kell a helyi iparűzési adóról szóló 24/2015. (XI.26.) önkormányzati rendeletet.



A rendelet-tervezet részletes indokolása:

Az 1. §-hoz

A vállalkozó háziorvosok, védőnők részére biztosított adómentességre jogosító vállalkozási szintű iparűzési adóalap mértékének módosítását tartalmazza ez a szakasz. 


A 2.§-hoz

Hatályba léptető rendelkezést tartalmaz ez a szakasz.

